*Anul acesta, se împlinesc 75 de ani de la înființarea Facultății de Mecanică, din cadrul Universității Tehnice “Gheorghe Asachi” din Iași. Astfel, în Monitorul Oficial nr.249 (Partea I) din 26 octombrie 1948, s-a publicat Hotărârea Ministerului Învățământului Public, privind înființarea* ***Institutului Politehnic ”Gh. Asachi” din Iași*** *care cuprindea patru facultăți,* ***Facultatea de Mecanică*** *fiind una din acestea****.***

 *Cu această ocazie,* ***Facultățile Mecanică, Construcții de Mașini și Management Industrial și Știința și Ingineria Materialelor*** *organizează o serie de manifestări aniversare în ziua de 25 oct. 2023.*

 *Astfel, va fi organizată o* ***Sesiune aniversară*** *care se va desfășura în Aula Magna ”Carmen Sylva”****,*** *în prezența conducerii universității, a conducerilor celor trei facultăți, a autorităților locale, a cadrelor didactice și studenților****.***

*De asemenea, se vor desfășura* ***Lucrările Consorțiului Facultăților de Inginerie Mecanică și Industrială*** *din România precum și* ***Lucrările Simpozionului Internațional CUCUTENI 5000 – REDIVIVUS****.*

*Cu această ocazie, vă invităm să participați la Sesiunea aniversară în ziua de 25 octombrie 2023.*

***Biroul de conducere a Consiliului Facultatii a hotătât ca în acestă zi să nu se desfășoare activități didactice, urmând ca aceste activități să fie recuperate pe parcursul semestrului întâi.***

***PROGRAM SESIUNE ANIVERSARĂ***

*9.30 – 10.00* ***Primirea invitaților***

*10.00 – 12.30* ***Sesiune aniversară*** *( Scurt istoric; Mesaje invitați;*

 *Acordarea diplomelor aniversare)*

*12.30 – 14.00* ***Un pahar de șampanie la ceas aniversar*** *(Sala pașilor)*

*14.00 – 18.00* ***Lucrările Consorțiului Facultăților de Inginerie Mecanică și***

 ***Industrială din România (****Aula Magna ”Carmen Sylva”****)***

*14.00 – 18.00* ***Lucrările Simpozionului Internațional CUCUTENI 5000 –***

 ***REDIVIVUS*** *(Sala de conferințe ”Cezar Oprișan”, corp UTT)*

*Cu cele mai alese gânduri,*

 *Conf. dr. ing. Gelu IANUȘ,*